Muttprint -- Navodila za uporabo
Nazaj |  | Naprej

# 3. Nastavitve

## 3.1. Konfiguracijska datoteka

Nekatere stvari se da nastaviti v Muttprint-u. To se lahko za stalno naredi v konfiguracijski datoteki `$HOME/.muttprintrc` (samo za tega uporabnika) ali `/etc/Muttprintrc` (globalno za vse uporabnike). Uporabniške nastavitve prevladajo nad globalnimi.

Lahko tudi nastavite dodatno konfiguracijsko datoteko z paramtrom `-r `filename`` . Ta datoteka je prebrana na koncu in prepiše opcije napisena v ukazni vrstici. Ta dodatna konfiguracijska datoteka je uporabna če imate več konfiguracij ter jih lahko nastavite skupaj z Hooks v Mutt-u.

Konfiguracijska datoteka je oblikovana na tak način, da so vrednosti dodeljene različnim variablam -- to se razlikuje od `.muttrc`. Ime variable je postavljeno najprej ter je občutljivo na male/velike črke. Nato sleid enačaj (`=`) brez presledkov. Na koncu je vrednost. Narekovaji (`'` ali `"`) so neobvezni.

Primer konfiguracijske datoteke je priložen Muttprint-u (`sample-muttprintrc`). Če ste namestili RPM ali Debian paket, jo boste našli v `/usr/share/doc/packages/muttprint/`.

Primer pravilne dodelitve:

    VARIABLE=value

Navadno skripta deluje brez vseh sprememb. Toda priporočeno je ,da se informirate o možnostih, ki jih imate.

### 3.1.1. Tiskalnik

Če naj Muttprint nebi tiskal na privzeti tiskalnik, potem spremenite to nastavitev `PRINTER` in jo nastavite na pravilno vrednost.

Da bi tiskali v datoteko lahko uporabite naslednjo sintakso: ime (ter lokacijo) datoteke lahko prosto izberete:

    PRINTER="TO_FILE:/foo/bar/test.ps"

Če ima tiskalnik omogočeno obojestransko tiskanje, Muttprint ustvari drugo datoteko z predpon `2`, npr. `test2.ps`.

Če variabla ni nastavljena, Muttprint oceni spremenljivko okolja `PRINTER` ter uporabi njeno vrednost da dobi pravi tiskalnik. Navadno je ta nastavljena na privzeti tiskalnik. Če uporabljate CDE (kar je v navadi pri komercialnih Unix sistemih) je njegova konfiguracijska datoteka prebrana za privzeti tiskalnik.

Od verzije 0.70 dalje Muttprint nudi direktno podporo novega sistema za tiskanje CUPS. Vklopi se ga tako, da se nastavi `PRINT_COMMAND` na `CUPS`. Alternativno lahko nastavite arbitrarni ukaz ki vsebuje niz `$CUPS_OPTIONS` kateri je zamenjan z CUPS možnostmi tiskanja.

| Lahko uporabite nastavitve `gv -` da dobite predogled tiskanja. To je uporabno, če želite testirati razne nastavitve.

### 3.1.2. Ukaz za tiskanje

Muttprint za privzeto uporablja lpr za tiskanje. Če bi radi uporabljali kak drug ukaz za tiskanje, nastavite `PRINT_COMMAND` na željeni ukaz. Niz `$PRINTER` je zamenjan z željnim tiskalnikom. Provzeto je nastavljen na `lpr -P$PRINTER`.

| Uporabite lahko tudi nastavitev `gv -` za predogled tiskanja. To je uporabno če žlite testirati razne nastavitve.

### 3.1.3. Pingvin

Kot privzeto nastavitev se majhen pingvin natisne v desni zgornji kot strani. Če bi tam želeli imeti drugo sliko ali če je pingvin na drugi lokaciji kot to predvideva Muttprint lahko to nastavite z varablo `PENGUIN` Slika mora biti v obliki Encapsulated PostScript (lahko uporabite convert iz paketa Image Magick za pretvarjanje vaše priljubljene slike v EPS) ter je velikosti višine 2 cm (5.08 in). Logotip ne sme biti širši kot je njegova višina.

Če `PENGUIN=on`, Muttprint poskusi najti lokacijo datoteke s pingvinom. (Preberite izvorno kodo, da izveste kje Muttprint išče.) To je privzeta nastavitev.

Poleg tega pri Muttprint-u najdete tudi dodatne primere slik ki so že spremenjene v EPS format. Po namestitvi jih boste našli v `/usr/share/muttprint`.

Če naj bi bilo tiskanje slik izklopljeno nastavite vrednost `PENGUIN` na `off`.

### 3.1.4. Tiskanje X-Faces

X-Faces so črno-bele slike velikosti 48 x 48 pikslov ki so lahko vključene v glavi emaila (`X-Face:` glava) v vsakem sporočilu. To ni "uradni" standard toda je razširjen, še posebno v novičarskih skupinah.

Muttprint podpira tiskanje te slike namesto slike podane v spremenljivki `PENGUIN`. Da to omogočite, nastavite `XFACE` na `on`. Če ni take glave bo natisnjena slika `PENGUIN` (ali prazno) .

Da to pravilno deluje potrebujete dva programa:

- convert iz paketa Image Magick

- uncompface

Oba programa naj bi bila del osnovne Linux distribucije ter sta enostavno nameščena.

V vsakem primeru se morate prepričati da je ta del glave res poslan v Muttprint. Če uporabljate Mutt, glej Razdelek 2.3.1 za pravilne nastavitve. V drugih primerih pa si preberite dokumentacijo vašega programa za pošto.

### 3.1.5. Obojestransko tiskanje

Muttprint dovoli ročno obojestransko tiskanje. NAtisne najprej lihe strani, počaka nekaj časa ter natisne še sode.

Muttprint potrebuje hitrost vašega tiskalnika, da izračuna čas ko se bo tiskanje sodih strani začelo, glej, Razdelek 3.1.9.

Za aktivacijo obojestranskega tiskanja nastavite `DUPLEX` na `on`.

Če imate pravi Postscript tiskalnik ki ima možnost obojestranskega tiskanja, potem nastavite `DUPLEX` na `printer`. To spremeni Postscript kodo na tak način, da sporoči vašem printerju, da naj vključi avtomatsko obojestransko tiskanje; za CUPS se uporabi pripadajoča opcija.

### 3.1.6. Način za ohranjevanje papirja

Lahko natisnete dve strani na eno stran v "landscape" načinu. To vam omogoča prihranek papirja ter črnila ter poveča hitrost tiskanja. Takšno delovanje je smselno le z papirjem ormata DIN A4 ker dve pomanjšani strani pašeta točno na en list.

Da omogočite ta način nastavite `PAPERSAVE` na `on`.

Če želite način za ohranjevanje papirja vključiti le če se natisne več kot ena stran nastavite `PAPERSAVE` na `optional`.

### 3.1.7. Datum

Opcija `DATE` omogoča dve nastavitvi: `original` ter `local`. Če nastavite na `original`, Muttprint natisne datum nespremenjeno, kot je v glavi pošte, npr. v angleščini ter v pošiljateljevem časovnem pasu.

Če nastavite to možnost na `local`, Muttprint spremeni časovni pas na časovni pas ssistema ter natisne datum v lokalnem jeziku [1].

Format datuma lahko podate tudi z spremeljivko `DATE_FORMAT`. Argument je formatiran niz, npr. `"%A, %d. %B %Y %H:%M:%S"`. Narekovaji so obvezni, ker niz vsebuje presledke. strftime(3) manpage vsebuje detajle o njem.

### 3.1.8. Format natisnjenega email naslova

Obstaja več načinov pisanja email naslova ter imena skupaj v glavi sporočila. Tu je nekaj primerov:

- `Bernhard Walle <Bernhard.Walle@gmx.de>`

- `"Bernhard Walle <Bernhard.Walle@gmx.de>`

- `Bernhard.Walle@gmx.de (Bernhard Walle)`

Uporabljen format je odvisen od programa za pošto pošiljatelja; vsi trije so pravilni. Če je spremenljivka `ADDRESSFORMAT` nastavljena na vrednost `original`, je naslov natisnjen nespremenjen.

Če bi želeli konstantno glavo e-maila lahko dodelite format niza tej spremenljivki. Privzeta nastavitev je `"%r <%a>,\n"`. Uporabite lahko vse znake kot obliko niza, `%r` je zamenjan z imenom ("pravo ime"), `%a` z email naslovom ter `\n` natisne novo vrstico. Mejniu narekovaji so nujni zaradi presledkov. Znak za novo vrstico pomeni, da je vsak naslov natisnjen v svojo vrstico, če je podan več kot en naslov. Muttprint odstrani znake za novo vrstico in vejice po zadnjem obdelanem naslovu.

Dodatno se lahko določeni deli natisnejo krepko ali poševen tekst. Če je del omejen z zvezdicami (`*`), je tekst krepek; poševnice (`/`) pomenijo poševen tekst; možno je tudi gnezdenje.

tu je drug primer uporabe formatiranega niza (tega uporabljam tudi sam): `"/%r/ (%a),"`.

### 3.1.9. Hitrost tiskanja

Kot omenjeno zgoraj, Muttprint zahteva podatek o trajanju v katerem vaš tiskalnik natisne eno stran. Ta nastavitev se spremeni z nastavitvijo spremenljivke `SPEED` na vrednost časa v sekundah (samo cela števila so dovoljena). Privzeto je nastavljeno na 30 sekund (`SPEED=30`).

### 3.1.10. Pisava

Pri tiskanju lahko uporabite razne pisave. Ime pripadajoče spremenljivke je `FONT`. Vrednost `Latex` (standardna nastavitev) pomeni standardno LaTeX pisavo iz družine EC. `Latex-bright` uporablja Computer Modern Bright. Te pisave na mnogih sistemih ni zaradi licence pod katero spada[2].

Obstaja več Postscript pisav, med uporabnimi tu so: `Times`, `Palatino`, `Utopia`, `Charter` `Bookman`, `CentSchool` (New Century Schoolbook), `Chancery` (Zapf Chancery), `Helvetica` ali `AvantGarde`.

Seveda morajo pisave biti nameščene na vašem sistemu. Ker je LaTeX distribucija teTeX standardna na Linux sistemih, to nebi smelo predstavljati problema.

### 3.1.11. Velikost pisav

Velikost pisav lahko uravnavate z spremenljivko `FONTSIZE`. Samo vrednosti `10pt`, `11pt` ter `12pt` so možne.

### 3.1.12. Oblikovanje telesa e-pošte

Telo sporočila je razdeljeno na dva dela: tekst ter podpis. Če podpis obstaja in naj se ga ne odstrani (glej Razdelek 3.1.18), lahko ta dva dela oblikujete ločeno.

Muttprint uporablja LaTeX paket `fancyvrb.sty` za izpis telesa, kateri nudi mnogo opcij za oblikovanje. Možnosti, ki so poslane v `Verbatim` okolje se lahko nastavijo z spremenljivko `VERBATIMNORMAL` (za navaden tekst) ter `VERBATIMSIG` (za podpis).

Natančno sintakso boste našli v dokumentaciji `fancyvrb.sty`, katero si lahko ogledate z ukazom texdoc fancyvrb. Navadno je podpis natisnjen s poševno pisavo. Natisnete lahko tudi robove.

Če ne želite ločiti oblikovanja telesa ter podpisa pošte nastavite `VERBATIMSIG` na `raw`. Če to nastavite bo podpis obravnavan kot navaden del teksta ter natisnjen kot tak (vključno z ločevalcem podpisa).

Nekaj primerov:

- `fontshape=it,frame=topline`: poševna pisava, rob okrog polja

- `fontfamily=helvetica,fontseries=b`: pisava Helvetica, krepko

- `numbers=left,stepnumber=5`: Številkčenje vrstic, vsaka peta vrstica

### 3.1.13. Nastavljanje robov

Robove lahko nastavite z nastavitvijo naslednjih spremenljivk: `TOPMARGIN` (zgornji rob), `BOTTOMMARGIN` (spodnji rob), `LEFTMARGIN` (levi rob) ter `RIGHTMARGIN` (desni rob).

Te spremenljivke naj bi bile nastavljene na celoštevilsko vrednost, ki pomeni rob v milimetrih (mm). Ostale merske enote niso možne; 25.4 mm je 1 inch.

### 3.1.14. Prelom dolgih vrstic

Dolžina najdaljše vrstice se določi z spremenljivko `WRAPMARGIN`. Daljše vrstice so prelomljene avtomatsko, toda krajše niso združene.

### 3.1.15. Pravila pred/za glavo ter nogo

Natisne se lahko previlo pod glavo ali nad nogo sporočila. Privzeto so izključena.

Za aktivacijo astavite spremenljivko `HEADRULE` ali `FOOTRULE` na `on` ali `off`.

### 3.1.16. Oblika prve strani

Obstajajo različne možnosti poudarjanja glave sporočila na prvi strani. Tule je izpis teh pravil:

Stil | Opis
--- | ---
`plain` | brez pravil
`border` | pravilo za glavo (privzeta nastavitev))
`fbox` | enostaven rob okrog glave sporočila
`shadowbox` | senčen rob okrog glave sporočila
`ovalbox` | zaokrožen rob okrog glave sporočila (tanke vrstice)
`Ovalbox` | enako kot `ovalbox` toda krepkejše črte
`doublebox` | okvir z dvojno črto okrog glave sporočila
`grey` | sivo ozadje za glavo sporočila
`greybox` | enako kot `grey` toda z dodatnimim črnim robom

Nastavite spremenljivko `FRONTSTYLE` na vrednost iz zgornje tabele.

### 3.1.17. Format papirja

Za nastavitev formata papirja nastavite `PAPER` na pravilno vrednost. Možno je le `A4` ter `letter`.

Če obstaja datoteka `/etc/papersize` kot je navada na Debian sistemu, je upoštevana. Lastne nastavitve prepišejo sistemske nastavitve.

### 3.1.18. Odreži podpis

Pogosto podpis vsebuje neuporabne podatke ali reklame in se ga zatorej nebi tiskalo. Muttprint lahko odreže podpis, če je bil ločen od besedila pošte z uporabo "`––` " -- pazi na presledek (nekateri poštni odjemalci ne generirajo pravilnega ločila).

Da to dosežete nastavite `REM_SIG` (to pomeni "odstrani podpis" na vrednost `on`.

### 3.1.19. Izpusti citate

Pogosto avtor emaila ne citira smotrno, temveč pripne celotno sporočilo, tako da izpis pri tiskanju postane zelo dolg in nerazumljiv.

Če je `REM_QUOTE` nastavljen na `on`, potem citati ne bodo natisnjeni. Muttprint zazna citate z uporabo regularnih izrazov tako kot program Mutt v njegovai standardni namestitveni datoteki. Tako, da je tekst, ki je v Mutt-u poudarjen z barvo, izpuščen pri tiskanju. To sovpada z funkcijo toggle quote (Shift-t) na zaslonu.

### 3.1.20. Tiskanje glave

Navadno se natisne le zanimive dele glave. To lahko spremenite z nastavitvijo spremenljivke `PRINTED_HEADERS`. Definirajte vsak del glave ločen z podčrtajem (`_`).

Zaporedje je pomembno za tiskanje. Evaluacija izrazov loči male/velike črke. Deli glave, ki ne obstajajo se ignorirajo. Za krepko tiskanje vstavite ime dela glave med zvezdici (`*`), za poševno tiskanje naredite enako s poševnico (`/`).

Privzeta nastavitev je:

    PRINTED_HEADERS="Date_To_From_CC_Newsgroups_*Subject*"

Še en primer razumne nastavitve:

    PRINTED_HEADERS="/Date/_To_From_*Subject*_X-Mailer"

### 3.1.21. Lastna LaTeX koda

Spremenljivka `LATEXCODE` je za ljudi, ki so domači z LaTeX-om ter bi si radi nastavili tiskanje brez spreminjanja izborne kode programa Muttprint. Na primer, uporabno je nastaviti svoje pisave.

Poleg `LATEXCODE` obstaja še pet dodatnih spremenjljivk (`LATEXCODE1` do `LATEXCODE5`) ki lepo razdelijo vašo LaTeX kodo Te spremenljivke so vključene v kodo v tem zaporedju.

| Email lahko tiskate tudi z proporcionalnimi pisavami (namesto typewriter pisv) z naslednjo nastavitvijo:
    LATEXCODE="\renewcommand{\ttdefault}{\rmdefault}"

### 3.1.22. Poročila o napakah

Izhodna sporočila ukaza latex ter dvips niso prikazana. Če se pojavijo kaki problemi, bi bilo uporabno, če bi lahko prebrali izhode. Takrat nastavite variablo `DEBUG` na `1` v vašem `.muttprintrc`. Sedaj Muttprint ustvari dnevnik imenovan `/tmp/muttprint.log` tako lahko, ko naslednjič poženete Muttprin opazujete izpis napak. To lahko pride prav tudi pri poročilu o napakah.

## 3.2. Možnosti ukazne vrstice

Večina nastavitev se lahko nastavi tudi v ukazni vrstici. To na da prednost lažje integracije z poštnim odjemalcem (npr. z lastnimi makroji).

Natančen opis vseh možnosti dobite z ukazom muttprint `-h` ali v man strani muttprint(1).

Efekt teh možnosti je enak kot v konfiguracijski datoteki, toda ukazna vrstica prevlada nad ostalimi nastavitvami.

## 3.3. Različni jeziki

Muttprint podpira razne jezike. Navadno se okoljsko spremenljivko `LANG` nastavi na pravilno vrednost: npr. `de`, `it`, `fr`, `es` ali `en`, kar je bližnjica glede na ISO 639. Prepoznana sta le prva dva znaka, tako da je `de_DE@euro` v redu. Če vrednost ni znana, Muttprint privzame angleščino.

Opis možnih prevodov najdete v datoteki `README.translations`, ki se namesti z dokumentacijo v skupen direktorij.

Če bi radi uporabljali drug jezik za Muttprint kot za ostale programe sistema, lahko nastavite `LANG` v vašem `.muttprintrc`.

### 3.3.1. Jeziki pri tiskanju

Najbolj pomembni učinki prilagoditve jezika pri tiskanju so: glava pisma ter datume.

Zadnji se ustvari z LaTeX paketom `babel.sty`. Muttprint pošlje pravilno vrednost, ki sovpada z vašim jezikom paketu. Lahko nastavite vašo lastno vrednost v spremenljivki `LPack`, npr. na `austrian`, `spanish`. Preberite texdoc babel za spisek možnih vrednosti.

Če bi radi za tiskanje glave uporabili še druge nize si lahko nastavite naslednje spremenljivke:

- `FROM_STRING`

- `TO_STRING`

- `SUBJECT_STRING`

- `CC_STRING`

- `DATE_STRING`

- `PAGE_STRING`

- `OF_STRING`

- `NEWSGROUPS_STRING`

Dodatni deli glave, ki so nastavljeni za tiskanje (glej Razdelek 3.1.20) se ne dajo prevesti.

### 3.3.2. Nabori znakov

Muttprint podpira različne nabore znakov za tiskanje. Tule je kratek pregled:

nabor | možnost | opis
--- | --- | ---
ISO-8859-1 | `latin1` | zahodno evropski jeziki
ISO-8859-2 | `latin2` | vzhodno evropski jeziki
ISO-8859-3 | `latin3` | južnozahodno evropski ter razni drugi jeziki
ISO-8859-4 | `latin4` | južnovzhodno evropski ter razni drugi jeziki
ISO-8859-9 | `latin5` | Latin-1 prirejen za turščino
ISO-8859-15 | `latin9` | Latin-1 z nekaj spremembami npr. znak za Evro
KOI8-R | `koi8-r` | Jeziki z ciriličnimi znaki kot je Ruščina
Windows-1252 | `latin1` | Latin-1 z nekatermi dodatki
Windows-1250 | `latin2` | Latin-2 z nekatermim dodatki
UTF-8 | `utf8` | Unicode kot ga podpira LaTeX, glej Razdelek 2.1

Ta nabor znakov omogoča tiskanje večine jeziko, ki uporabljajo latin znake. Obnašanje nabora je odvisno v lgavnem od paketa LaTeX `inputenc.sty`, vendar je razžirjen.

Privzeti nabor je Latin-1. Če obstajajo datoteke s prevodi, je nabor znakov spremenjen v državi pripradajočega. Naprimer, za nemščino je uporabljen nabor Latin-9 za pravilno tiskanje znaka valute Evro. Za Čehe je nabor spremenjen v Latin-2, ker je to vzhodno evropski jezik.

Kljub temu, pa lahko nabor znakov ločeno nastavite v namestitveni datoteki z spremenljivko `CHARSET`. Navadno se to nastavi na nabor znakov, ki se uporablja za prikaz na zaslonu glej spremenljivko `charset` pri Mutt-u.

Če nastavite `CHARSET` na vrednost `auto`, bo Muttprint poskusil najti primeren delglave, ki vsebuje nabor znakov sporočila. To nastavitev uporabljajte pazljivo. Npr. Mutt prilagodi izgled naboru zaslonskih znakov. Na drugi strani, pa bi bile te nastavitve lahko uporabne, če tiskate mnogo pošte z različnimi nabori znakov.

Poleg znakov iz družine ISO-Latin Muttprint podpira tudi izboljšave nabora Windos Windows-1252 (zhodno evropski) ter Windows-1250 (vzhodno evropski). Ta nabor razširi ISO nabor z nekatermi znaki, naprimer tipografski narekovaji, znak "na miljo", znak za valuto Evro. Zadnji se pogosto pojavlja na mestu 128 (decimalno) zaradi široke razširjenosti Windows -- delno prznan kot ISO-8859-1. Muttprint natisne te maile pravilno, če poštni odjemalec česa ne spremeni.

Od verzije 0.65 Muttprint podpira tiskanje pošte z ciriličnimi znaki. V tem primeru je nabor znakov `koi8-r`. Prosim upoštevajte, da to ne deluje z vsemi sistemi LaTeX-a; sam priporočam verzijo teTeX 2.0 ali višjo. Še več, vse pisave ne vsebujejo potrebnih znakov, prosim uporabljajte LaTeX-ove standardne pisave, glej Razdelek 3.1.10.

Poln pregled ISO-8859-* znakovnih naborov najdete na http://czyborra.com/charsets/iso8859.html.

### 3.3.3. Datoteka s prevodi

Prevodi Muttprint datotek se nahajajo v `share` imeniku, ter imajo ime `translation-`jezik`.pl`. Lahko dodate nove datoteke v ta imenik brez kakrsnihkoli sprememb Muttprint skripte. Ne samo deli glave omenjeni zgoraj, temveč tudi sporočila pomoči so prevedena tu.

Za nove prevede vzemite katerokoli datoteko kot predlogo, jo skopirajte ter prevedite. Če bi radi vaš prevod ponudili drugim uporabnikom mi le pošljite datoteko po e-mail-u in jo bom dodal v naslednjo verzijo programa.

### Notes

[1] | To deluje neodvisno od datoteke s prevodom z uporabo funkcij operacijskega sistema. Navkljub temu `LANG` (glej Razdelek 3.3) v konfiguracijski datoteki vpliva na jezik v datumu.
[2] | Na svoj računalnik lahko to pisavo naložite z CTAN-a Pisave najdete v CTAN:/tex-archive/nonfree/fonts/cmbright/ (CTAN = Comprehensive TeX Archive Network sestavljen iz mreže večih strežnikov. CTAN strežnik v Nemčiji je ftp://ftp.dante.de, ter v Veliki Britaniji ftp://cam.ctan.org ter v Združenih Državah ftp://tug.ctan.org).

Nazaj | Domov | Naprej
Namestitev |  | Opombe